COMUNICAT DE PRESĂ

**SUNTEM ROMÂNI, SĂRBĂTORIM ROMÂNIA!**

Elevii Școlii Gimnaziale ”George Coșbuc” 23 August din județul Constanța au participat marți, 1 decembrie 2015, ora 09.00 la ceremonialul depunerii de coroane organizat de Primăria Comunei 23 August cu prilejul Zilei Naționale a României.

După intonarea imnului național ”Deșteaptă-te, române”, s-a păstrat un moment de reculegere pentru victimele incendiului din Clubul ”Colectiv” din București și a celor afectați de atacul terorist din Paris. Ulterior, cercetător științific dr. Sorin-Marcel Colesniuc a prezentat importanța momentului istoric de la 1 decembrie 1918 pentru poporul român.

A urmat ceremonialul de depunere a coroanelor la Monumentul Eroilor din centrul localității. Toți elevii au fost răsplătiți de primarul Mugur Viorel Mitrana pentru implicarea lor cu un dar dulce, dar numai după ce au făcut dovada cunoștințelor lor privind însemnătatea acestei zile. Manifestarea s-a încheiat cu Imnul Eroilor.

Facem precizarea că Ziua Națională a României a fost sărbătorită vineri, 27 noiembrie 2015 în toate unitățile școlare subordonate Școlii Gimnaziale ”George Coșbuc” 23 August (Dulcești și Moșneni) prin serbări școlare dedicate momentului și prin realizarea de panouri tematice.

Consilier de imagine,

Prof. David Valentina